Op 18 Julie, was dit Nelson Mandela se verjaarsdag en miljoene mense dwarsoor die ganse planeet het andermaal 67 minute bestee om die aantal jare wat hy ‛spandeer het om die wêreld ’n beter plek te maak’, te vier.
En is dit dan nie ironies nie dat die wêreld juis nou (na al Madiba se sogenaamde ‛goeie werk’) in ’n hagliker toestand en groter chaos is as ooit te vore? Volgens die VN woed daar op die oomblik 134 oorloë wêreldwyd, maai vigs en ander peste miljoene mense af, gaan slaap daar elke aand 1 miljard met leë mae en is die werkloosheidsyfer die hoogste in die geskiedenis. In SA het alle infrastrukture sedert Mandela se oorname in duie gestort, word ons as die misdaad mekka van die wêreld gereken, en is tienduisende blankes deur hierdie einste ‛vredemaker’ se volgelinge vermoor — maar die wêreld juig, want sedert Mandela in 1942 by die ANC-terroriste aangesluit en later die gewapende bende, Umkhonto we Sizwe, gestig het, bly ons in ’n beter plek en daarvoor moet ons hom 67 minute lank bedank! Kan iemand ons dalk sê hoeveel minute se dank die Skepper van die heelal op 18 Julie ontvang het vir sy goeie gawes aan die mensdom?
Nogtans aanbid ons hierdie ikoon asof hy en hy alleen, die redder van die wêreld is. Laat ons dan bietjie kyk hoe lyk so ‘n ‛uitnemende redder’ se rekord?
Die getal 4 staan vir skepping en is numurologies die ‛wêreldgetal’. M.a.w. alles wat geskep word, kom uit die wêreld en is vir die wêreld. Dit het geen geestelike waarde nie. Verder beteken dit ook mag; en vir die Japannese is die getal 4 verteenwoordigend van vernietiging, onheil en dood. (Mandela was vir die wêreld, hy het mag gehad en sy heerskappy is gekenmerk deur vernietiging, onheil en dood).
Ons glo nie sy bandietnommer was toeval nie, want in hierdie syferkombinasie lê ’n eeue-oue geheimenis opgesluit, nl., die drievoudige ses (666) wat weerskante deur die getal 4 ingesluit word.
In Openbaring 13:18 sê Johannes vir ons wat 666 beteken ― dit ‛is die getal van ’n mens’ ― dieselfde mens wat hy vroeër uit die see sien opkom het terwyl hy op die strand gestaan het.
Johannes sê verder hy het sewe koppe en tien horings gehad. Dis al die lande wat hom gesteun en gekroon het as die god van hierdie wêreld. Die drie simbole wat Johannes aan hom toesê (die luiperd, beer en leeu), kan soos volg verklaar word: die luiperd wys vir ons sy heerskappy is gesetel in Afrika. Die beer, verteenwoordig sy kommunistiese verbintenis en die leeu is Engeland wat aan hom sy mag gegee het. (Met sy begrafnis gaan koningin Elizabet II ’n spesiale gedenkdiens in Westminister Abby laat hou).
Net soos in die geval van Johannes die Doper, wat die voorloper van die Gesalfde (Christus) was, so is Mandela ook die voorloper van die ware Antichris wat aan hom sy mag gee en uit die aarde kom.
2 000 jaar gelede was daar ook ’n ‛Verlosser van mense’ op die aarde, en Hy is ook op ’n dag voor die hof gedaag en verhoor; hy is slegs op één aanklag skuldig bevind, nl. dat Hy die mensdom liefgehad het, só lief dat Hy bereid was om vir hulle te sterwe.
Die profeet (Siener van Rensburg) wat Hy gestuur het om sy volk in ’n donker tyd in te lig en te waarsku oor die dinge wat oor hulle gaan kom omdat hulle ter wille van Mammon, ter wille van sport en ter wille van Mandela die rug op Hom gekeer het, word met dieselfde minagting afgekraak en verwerp.
Maar wat Laing nie besef nie, is dat sy eie skrywe aan die koerant juis die vervulling van een van Siener se gesigte is. Reeds in 1916 al het hy die volgende gesig gehad: “Daar kom ’n tyd dat ek weer baie in die nuus sal wees. In daardie tyd sien ek baklei ons nog onder mekaar, toe is als meteens verby en sit ons met ’n swart regering. Dan eers begin die Afrikaner se laaste, maar ook sy felste stryd..”. (uittreksel uit Stem van ‘’n profeet, 1993). Toe hy die gesig in 1916 aan mnr. Boy Mussmann en ander vriende vertel het, wou hulle hom nie glo nie, want ‛so lank die aarde bestaan, sal ’n swart regering nooit oor ons heers nie!’ het hulle gesê.
(Maar die afgelope 20 jaar het daar selde ’n dag verbygegaan dat Nicolaas van Rensburg nie in die nuus was nie. Op die Internet is daar al meer as 200 000 artikels oor hom beskikbaar. ’n Engelse vertaling van Boodskapper van God — Words of a Prophet, is beskikbaar, en in 2006 het ’n Duitse vertaling daarvan, Worte eines Propheten, by die Duitse uitgewer, Argo-Verlag, verskyn. Ons weet ongelukkig nie hoe goed dit verkoop nie, aangesien ons geen tantième van hulle ontvang nie. Dus, mnr. Laing, Siener was weer in die kol met sy voorspelling dat hy nog baie in die nuus gaan wees!)
In ’n ander gesig het Siener misvure (ook weer geweld) in die nag in Johannesburg gesien. Afrika se belangrikste moordtuig was nog altyd die panga (lang mes). Die uitdrukking ‛nag van die langmesse’ het in die volksmond ontstaan na aanleiding van die gebeure in Junie/Julie 1934 toe verskeie senior politici deur die SS vermoor is. Dat daar, volgens Siener se visioene, nog so ’n nag van rebellie, geweld en bloedvergieting vir ons voorlê, lyk na ’n voldonge feit.
Siener het ’n gesig wat hy in 1920 hieroor gehad het aan dr. Servaas Rossouw (’n predikant van Swellendam) beskryf. Hy het gesê dat wanneer hierdie ding gebeur, sal die Derde Wêreldoorlog uitbreek. Die ‘ding’ wat hy sien gebeur het, was ‛die ys wat begin smelt’. Hy het nie na sneeu verwys nie, want dié smelt elke jaar met die aanbreek van die somer.
Siener het ook voorspel dat die blanke Afrikaner wat altyd baas was, nog klaas sou word en dat hulle dan bywoners in hul eie land sal wees. In die Bybel word hierdie profesie deur Moses vir ons bevestig: Deut. 28:44 — Hy sal aan jou leen, maar jy sal aan hom nie leen nie; hy sal die kop en jy die stert wees.
Die gru-moord op dr. Verwoerd het hy nie net haarfyn voorspel nie, maar, maar ook ‛gesien’ dat ’n vertroueling (van Verwoerd) ’n hand daarin sou hê.
En laastens, het hy gesê daar sal ’n Tweede Bloedrivier wees, maar net soos in die geval van die Eerste Bloedrivier, loop die pad daarheen weer deur ’n Bloukrans, Moordspruit en Weenen — m.a.w. dit sal voorafgegaan word deur geweld en bloedvergieting.
Nadat Piet Retief en sy 70 man na Dingaan se stad vertrek het om met hom te gaan Kodesa en traktate te maak, het Gert Maritz die verskillende Trekker-groepe gaan vra om by sy laer in te skakel sodat hulle ’n sterk mag kon vorm, sou daar ’n aanval plaasvind, maar hulle het sy versoek in die wind geslaan en verspreid oor ’n afstand van 56 kilometer langs die Boesman- en Bloukransrivier uitgekamp om van daar die Retief-kommissie se terugkeer af te wag met die goeie nuus dat Dingaan aan hulle die beloofde land geskenk het. Al hulle hoop was op die onderhandelaar Retief gevestig. Dus het hulle hul dae kommerloos deurgebring deur te jag, skyf te skiet en vis te vang. (Vandag kyk ons rugby, krieket, braai vleis en besoek die casino’s).
Net soos destyds maak ons weer staat op die Retiefs om vir ons by Dingaan-Zuma ’n lappie grond te gaan bedel. Maar dié keer is daar egter ’n hele horde Retiefs wat namens ons wil onderhandel en traktate maak: Pieter Mulder en sy KP; Flip Buys van Solidariteit; AfriForum se Kallie Kriel; ja, selfs ’n Carel Boshoff van Orania doen fluks mee, en hulle is almal saam op pad na Oemkoengoenhlowo met ’n geskrewe ooreenkoms in die bladsak waarop Dingaan-Zuma net sy kruisie moet maak sodat ons die stukkie beloofde land kan betree.
Die Almagtige is hier natuurlik heeltemal uit die prentjie gelaat; want as enigeen van die menere Hom óf sy Woord geken het, sou hulle ook geweet het van sy streng opdrag aan ons: Jy mag met die heiden géén verbond of ooreenkomste sluit nie en jy mag jou ook nie aan hom verswaer nie. Maar dié opdrag geld nie vir ons onderhandelaars nie, want hulle is nie rassiste nie, ook sê hulle dis ’n sonde om mense van alle kleure en geure te verbied om te ondertrou.
Maar soos daar vir Piet Retief en sy mede-onderhandelaars ’n gruweldood op Moordkoppie gewag het, so wag dieselfde lot op hierdie Kodesa-gangers. Want sou hulle ‛verskoon’ word, dan is Retief en sy manne ten onregte geslag!
Ons kry eergisternag die volgende SMS van ’n Metro-polisieman: Hi, vanaand by die weegbrug in Akasia kom my swart senior superintendent baas na my en sê hy was vandag by vergaderings gewees oor Mandela se dood. Gedenkdienste gaan by Soccer City gehou word en gedenkdienste vir sy amptelike begrafnis ook in Qunu en Pretoria. Die Ekurhuleni Metropolitan Munisipaliteit se motorfietse gaan sy begrafnis doen in Qunu saam met die weermag en SAP — hulle moet vandag (17 Julie) die plekke besoek, môre moet hulle planne in wees. Ek is ook gesê dat ek vir ’n ruk lank van die huis af weg sal wees. Ons moet die gaste wat die begrafnis bywoon, gaan beskerm. Julle sal versigtig moet wees, want in dié tyd sal daar geen polisiëring (m.a.w. polisiebeskerming) in Johannesburg óf Pretoria wees nie!
In swart skole dwarsoor die land is kinders op 17 Julie met die aanbreek van die laaste periode saal toe geroep. Daar is hulle toe aangesê om by die huis te gaan vertel dat “Mandela se masjiene” op sy verjaarsdag afgeskakel gaan word, en dat hulle ouers dit aan die wit mense moet oordra. Hulle is egter gerusgestel dat die masjiene nie regtig afgeskakel sal word nie. ’n Swart vrou wat al 20 jaar lank by ’n blanke gesin in die Oos-Rand werk, het vanoggend hierdie boodskap aan hulle gebring. Sy self kon nie sê wat die rede daarvoor is nie.
Ons het in die laaste blog-artikel na enkele verse in 2 Kron. 20 verwys om aan te dui dat ons ons vandag in feitlik dieselfde situasie bevind as Israel toe die heidense magte van Moab en Ammon hulle bedreig het. ’n Mens kry byna die gevoel dat die skrywer van 2 Kronieke nie net met die volk van sy dag gepraat het nie, maar ook met ons hier aan die suidpunt van Afrika; want wat met Israel gebeur het, lees soos ’n berig in vanoggend se koerant oor ons eie situasie. Koning Josafat se gebed om hulp kon hy net sowel vir Suid-Afrika gebid het:
Toe spreek die Almagtige deur die profeet Jagasiël en hy sê vir hulle: Moenie vrees nie, moenie bang wees vir hierdie groot menigte nie, want hierdie oorlog is nie ’n saak vir julle nie, maar vir Jahweh. Trek hulle môre tegemoet … Julle hoef nie te veg nie, neem net posisie in en staan en kyk na die oorwinning van die Here vir julle. Moenie vrees nie…
Siener van Rensburg het in een van sy gesigte byna die identiese gebeure hier by ons sien afspeel. Hy het die visioen aan mnr. Japie Dreyer van Lichtenburg vertel: ‟Ek kyk in ’n geweerloop se bek, daar is ’n swarte se vinger op die sneller en ek weet dat as hy die sneller trek, is dit verby met my volk (in sy visioene het hy homself altyd gesien as simbool van die volk). Maar toe kom die hand van ’n man uit die hemel en klap die geweerloop weg. Die volgende oomblik sien ek hoe swartes op mekaar skiet en ek het gestaan en kyk hoe hulle mekaar uitroei totdat daar nie een oorbly nie…”
Hierdie gesig verteenwoordig na alle waarskynlik die groot wonderwerk wat hy gesien het — dié wonderwerk waaroor die hele wêreld sal praat en ook sal laat erken dat God ons uitgered het. Dis heeltemal anders as wat die wêreld se reaksie was oor die gebeure by Bloedrivier, want tot vandag toe is dit net die Boervolk wat daardie insident as ’n wonderwerk beskou.
Kan u u indink wat die reaksie gaan wees as ons vyande oornag verdwyn? En as dit bekend moet word dat nie ’n enkele een van die wat in die Laer was (m.a.w. wie se harte reg is) omgekom het nie?
Dagsê Adriaan Dankie vir die stuk oor die dier uit die see. Ek wil iets byvoeg. Rev 13:3 En ek het een van sy koppe gesien net of dit dodelik gewond was, en sy dodelike wond is genees. En die hele wêreld het verwonderd agter die dier aan gegaan. Wie is die kop wat gewond was. Hier is my verklaring. Hy het sy mag ontvang nog voordat hy gevang en na Robbeneiland is. Sy organisasie is toe verban en het daarna van sy kopwond herstel met sy vrylating en van hul ontbanning om vandag een van die sterk koppe te… Lees Meer »